armvectores/hy_wikipedia_2023 huggingface dataset:
Փենփի

Փենփի (ճապ.՝ ゴマゾウ, անգլ.՝ Phanpy), հող տեսակի պոկեմոն։ Պոկեմոն ապրանքանիշի՝ մանգայի և անիմե սերիաների կերպար։
Փենփիի համարը պոկեմոնների ցանկում՝ #231: Համարվում է Դոնփանի զարգացման առաջին մակարդակը։ Հասակը կազմում է 50 սմ, իսկ քաշը՝ 33,5 կգ։


== Նկարագրություն և հատկություններ ==
Փենփին հող տեսակի փոքրիկ պոկեմոն է։ Զարգացման երկրորդ ձևը Դոնփանն  է։ Փենփիից Դոնփան հատկությունները գրեթե չեն փոխվում, նոր տեսակի հատկանիշներ չեն նկատվում, ավելանում են հող պոկեմոնին բնորոշ հատկությունները։
Փենփին փիղ է։ Պոկեմոնների պաշտոնական ցանկում նախորդում է Դոնփանին և հաջորդում Քինգդրային։ Ըստ պոկեդեքսի՝ իր բույնը ստեղծելու համար Փեմփին գետերի ափին գետնափոսեր է փորում։ Հետևաբար՝ նա երկար ժամանակ է անցկացնում ստորգետնյա համակարգում։
Ունի բաց կապույտ գունավորում, ականջների ծայրին և կնճիթին կա կարմիր նշան։
Հանդիպում է երկու տարբեր սեռերով (արական, իգական)։ Հիմնական կարողությունը մեկն է։ Նա կարողանում է վերածվել հողմի և իր կողմը ձգել շրջակա իրերը։
Արագությունը վիճակագրության մեջ գտանահտվում է բավարան։
Պոկեմոնի վրա առավել հզոր ազդեցություն ունեն խոտ, ջուր և սառույց տեսակի պոկեմոնները։


== Ծանոթագրություններ ==


== Գրականություն ==
Պոկեմոններ, Պոկեմոն պլատինիում. պոկեմոնների պաշտոնական խաղ-ուղեցույց, պրիմա խաղեր, 2009, էջ 399, ISBN 978-0-7615-6208-5.


== Արտաքին հղումներ ==
Էշտ գտնում է Փենփիի ձու։ Փենփիի զարգացումը Դոնփանի
Էշը գտնում է Փենփիին
Զեդա Ղվիրիշի

Զեդա Ղվիրիշի (վրաց.՝ ზედა ღვირიში), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Ցագերի շրջանում։


== Դիրք ==
Գտնվում է ծովի մակարդակից 620 մետր բարձրության վրա։ Շրջկենտրոն Ցագերից հեռու է 30 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 38 մարդ։


== Ծանոթագրություններ ==
Բուդկա Ժելեզնոյ Դորոգի 57 կմ

Բուդկա Ժելեզնոյ Դորոգի 57 կմ (ռուս.՝ Будка железной дороги 57 км), գյուղ Ռուսաստանի Սմոլենսկի մարզի Տյոմկինսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վյազովսկի գյուղական խորհուրդ (այլ կիրառումներ)

Վյազովսկի գյուղական խորհուրդ, կարող է վերաբերել՝

Վյազովսկի գյուղական խորհուրդ - Ուկրաինայի Խարկովի մարզի Կրասնոկուտսկի շրջանում
Վյազովսկի գյուղական խորհուրդ - Ուկրաինայի Սումիի մարզի Կոնոտոպսկի շրջանում
Վյազովսկի գյուղական խորհուրդ - Ուկրաինայի Սումիի մարզի Ախտիրսկի շրջանում
Աշոտ Բաբայան (ազատամարտիկ)

Անվան այլ կիրառումների համար տե՛ս՝ Աշոտ Բաբայան (այլ կիրառումներ)Աշոտ Էդիկի Բաբայան (ապրիլի 30, 1969(1969-04-30) - հունվարի 4, 1994(1994-01-04))|Լեռնային Ղարաբաղի Հանրապետություն]] - Ակնա, 1994, հունվարի 4), հայ ազատամարտիկ։


== Կենսագրություն ==
Աշոտ Բաբայանը ծնվել է 1969 թվականի ապրիլի 30-ին, Լեռնային Ղարաբաղի Հանրապետության Ասկերանի շրջանի Ավետարանոց գյուղում։
Միջնակարգ դպրոցն ավարտելուց հետո ընդունվել է Ստեփանակերտի գյուղատնտեսական տեխնիկում։
1987-1989 թվականներին ծառայել է Խորհրդային բանակում՝ Օրենբուրգում։ Ուսումը շարունակել է տեխնիկումում, սակայն, կեսից թողնելով այն, մտել է գյուղի ինքնապաշտպանական ջոկատի կազմ, որտեղ ծառայում էին նրա երկու եղբայրները։
Զոհվել է 1994 թվականի հունվարի 4-ին, ԼՂՀ-ի Ակնա քաղաքում։ Թաղված է Ավետարանոց գյուղի գերեզմանոցում։


== Տես նաև ==
Արցախյան պատերազմում զոհված ազատամարտիկների ցանկ (Բ)


== Ծանոթագրություններ ==


== Աղբյուրներ ==
Աշոտ Էդիկի Բաբայանը ru.hayazg.info կայքում
Աղջիկը հայելու առաջ

«Աղջիկը հայելու առաջ» (ֆր.՝ Jeune fille devant un miroir), Պաբլո Պիկասոյի նկարը, որը վրձնել է սյուրռեալիզմի շրջանում, 1932 թվականին։ Գտնվում է Նյու Յորքի ժամանակակից արվեստի թանգարանում։ Նկարի չափսերն են՝ 162,3 × 130,2 սմ։
Նկարում պատկերված է նկարչի գաղտնի սիրուհի Մարիա-Թերեզա Վալտերը։ Նկարում նա կանգնած է հայելու առջև։ Նրա դեմքը՝ միացնելով վառ դեղին դեմքը և նուրբ վարդագույն կիսադեմքը, և մարմինը, որը բաղկացած է շրջաններից և եռանկյունիներից, արտացոլվում է հայելու մեջ։ Արտացոլանքում աղջիկը թվում է ծեր և տագնապահար։ Դեմքը մթնել է, աչքերը՝ ընկել, իսկ երիտասարդ մարմինը՝ խեղաթյուրվել։ Նա իր ձեռքը մեկնում է հայելուն՝ ցանկանալով միավորվել հայելում իր պատկերի հետ։ Կտավը խիստ սիմետրիկ է։ Պատկերի նախշերը հիշեցնում են Առլեկինի կոստյումի վրայի նախշերին։ 
2011 թվականին Նյու Յորքի ժամանակակից արվեստի թանգարանի աշխատակիցները նկարի վերլուծության համար օգտագործել են ռենտգենագրությունը, որը ցույց է տվել, որ Պիկասոն աղջկան սկզբում պատկերել է ռեալական ոճով՝ կորացված ազդրերով, մեջքով դեպի հանդիսատեսը։ Վերջանական տեսքում, ինչպես «Երեք պարողներ» նկարում (1925), նա էապես փոխել է ոճը՝ խախտելով մարմնի երկրաչափական ձևը։ Հենց Պիկասոն ասել է՝ «Չկա աբստրակտ արվեստ։ Դու միշտ պետք է սկսես ինչ-որ բանից»։ Այս մեկնաբանությունը կարող էր լույս սփռել, որ նկարիչը վերափոխեր իրական կյանքը և տար նրան այլ իմաստ։


== Ծանոթագրություն ==


== Արտաքին հղումներ ==
այլ տեղեկություններ
նկարը
Սոցիալական հավասարություն

Սոցիալական հավասարություն, սոցիալական հասարակարգի հասկացություն, ըստ որի որոշակի հասարակության մեջ գտնվող բոլոր մարդիկ ունեն հավասար իրավունքներ, ազատություններ և կարգավիճակ, հնարավորինս ներառելով քաղաքացիական, սեփականության իրավունքները, խոսքի ազատությունը, և որոշակի սոցիալական ապրանքների ու ծառայությունների հավասար հասանելիություն։ Սոցիալական հավասարությունը պահանջում է սոցիալական դասի կամ կաստայի՝ օրինականորեն կիրառված սահմանների, ինչպես նաև անձի ինքնության անկապտելիությամբ պայմանավորված խտրականության բացակայություն։ Մասնավորապես, սոցիալական հավասարության կողմնակիցները, օրենքի համաձայն, գտնում են, որ հավասար արդարությունը պետք է կիրառվի բոլոր մարդկանց հանդեպ՝ անկախ սեռից, գենդերից, էթնիկական պատկանելությունից, տարիքից, սեռական կողմնորոշումից, ծագումից, կաստայից կամ դասից, եկամտից կամ ունեցվածքի չափից, լեզվից, դավանած կրոնից, համոզմունքներից, հնչեցրած կարծիքներից, առողջությունից կամ ունեցած հաշմանդամության աստտիճանից։
Հավասարության պրոբլեմը ծագել է դասակարգերի առաջացման հետ և արտահայտել հասարակությունը արդարության սկզբունքով վերակառուցելու ճնշված դասակարգերի ու դասերի իդեալը։ «Հավասարություն» հասկացությանը տարբեր պատմական դարաշրջաններում տրվել է սոցիալական տարբեր բովանդակություն։ Հավասարության իրականացումն են հետապնդել թե՛ ստրուկների ապստամբությունները, և թե՛ միջնադարյան գյուղացիական շարժումները։ 
Դասակարգային պայքարի պրակտիկային զուգընթաց տեսականորեն հիմնավորվել են նաև հասարակական անհավասարության առաջացման պատճառները, առաջադրվել դրանց վերացման հնարավոր ուղիները։  Ուտոպիստների ու լուսավորիչների ազդեցությամբ 17-րդ դարի Անգլիական և 18-րդ դարի Ֆրանսիական հեղափոխություններում ձևավորված արմատական հոսանքների նպատակը համընդհանուր հավասարության հաստատումն էր (չեվելլերները՝ Անգլիայում, Գրակքոս Բաբյոֆի «հավասարների դավադրությունը»՝ Ֆրանսիայում)։ 
Կապիտալիստական հասարակարգում առաջին անգամ հռչակվեց իրավահավասարության սկզբունքը, վերացվեցին դասերը և դասային արտոնությունները։ 
Համընդհանուր հավասարության հաստատելու տեսական հիմնավորումն ու իրականացումը ռուս հեղափոխական դեմոկրատների և Միքայել Նալբանդյանի հիմնական նպատակն էր։ 
Սոցիալական հավասարության  մասին անդրադառնալիս մարքսիզմ-լենինիզմի դասական համարվողներպնդում էին, որ անհավասարության իրական հիմքը կապված էր արտադրության միջոցների մասնավոր սեփականատիրական բնույթով։


== Ծանոթագրություններ ==
Դուբրովնիկի արխիվ

Դուբրովնիկի պետական արխիվ (խորվ.՝ Državni arhiv u Dubrovniku), Դուբրովնիկում գտնվող Խորվաթիայի պետական արխիվ։ Հիմնադրվել է 1278 թվականին։ Ներառում է Դուբրովնիկյան Հանրապետության և հարևան երկրների հարուստ արխիվային փաստաթղթերի ֆոնդեր։ Հիմնական արխիվը տեղակայված է Դուբրովնիկի Սպոնցա պալատում։ 2002 թվականից արխիվի ստորաբաժանումներ են գործում Դուբրովնիկի շրջակայքում, Մետկովիչ քաղաքում, Ժրնովո գյուղում և Կորչուլա կղզում։


== Պատմություն ==
Արխիվի պատմությունը սկսվում է 1278 թվականից, երբ Դուբրովնիկի իշխանությունները որոշում կայացրեցին քաղաքային նոտարական գրասենյակ ստեղծելու և իրավաբանական փաստաթղթեր պահելու վերաբերյալ։ Նույն տարում գրասենյակի առաջին ղեկավար նշանակվեց իտալացի Թոմասինո դե Սավերեն։ Այդ ժամանակի փաստաթղթերի թվում էին պարտավորությունների վերաբերյալ փաստաթղթեր, առք ու վաճառքի պայմանագրեր, ամուսնության պայմանագրեր, կտակներ։ 15-րդ դարից մինչև 1808 թվականն անկախ Դուբրովնիկյան հանրապետության գոյության ժամանակաշրջանում արխիվացվել են նաև պետական ակտեր։ Իր գոյության ընթացքում արխիվը կուտակել է մեծ քանակությամբ պատվոգրեր և այլ դիվանագիտական փաստաթղթեր, այդ թվում Արևմտյան Եվրոպայի երկրներից, Ռուսաստանից և ԱՄՆ-ից։ Պատմական փաստաթղթերի մեծ մասը գրվել են լատիներեն, ինչպես նաև իտալերեն, խորվաթերեն և թուրքերեն։

15-րդ դարի կեսերից արխիվը տեղակայվել է Իշխանական պալատում։ Պետական կարևոր նշանակության փաստաթղթերը պահվել են Դուբրովնիկի տաճարի սրբազան կենտրոնում։ Բացի այս երկու արխիվներից Դուբրովնիկում գոյություն է ունեցել արքեպիսկոպոսական արխիվ, որը այրվել է 1667 թվականի հրդեհի հետևանքով։  «Արխիվ» տերմինը Դուբրովնիկի արխիվի հանդեպ առաջին անգամ հիշատակվել է 1599 թվականին։ 1760 թվականից բոլոր արխիվային փաստաթղթերը հավաքվեցին մեկ վայրում՝ Իշխանական պալատում։ Դուբրովնիկի պետական արխիվարիուսը առաջին անգամ հիշատակվել է 1783 թվականին։ Նույն տարում ամենակարևոր փաստաթղթերը բաժանվեցին 14 սերիայի, իսկ մնացածը 10 բանկերի Ա տառից մինչև Կ։
19-րդ դարի վերջին արխիվը վերակառուցվեց ժամանակակից հիմունքներով, փաստաթղթերը համադրվեցին «Կտակներ», «Գրասենյակային տարբեր փաստաթղթեր», «Խորհուրդների որոշումներ» և այլ սերիաներով։ 1920 թվականին արխիվը վերակազմավորվեց ինքնուրույն հաստատության։ 1952 թվականին արխիվը տեղակայվեց Սպոնզայի պալատում։ 1991 թվականին Խորվաթիայի պատերազմի ընթացքում արխիվի շենքը խիստ վնասվեց։


== Ֆոնդեր ==
Արխիվի ամենահին փաստաթուղթը Բենեդիկտոս VIII պապի կոնդակն է Դուբրովնիկի արքեպիսկոպոս Վիտալիին 1022 թվականին։ Արխիվը բաղկացած է ավելի քան  400 ֆոնդերից և հավաքածուներից։ Դուբրովնիկի հանրապետությանը վերաբերվող փաստաթղթերը հաշվվում են ավելի քան 100 հազար միավոր և 7000 գրքից ավելի, որոնք ընդգրկում են հայտնի գիտնականների և բանաստեղծների տպագիր գրքերն ու ձեռագրերը, այդ թվում Իվան Գունդուլիչի և Մարին Գետալդիչի։ Հնագույն քարտեզների, պլանների, էսքիզների, բացիկների, լուսանկարների, թերթերի և ամսագրերի հավաքածու։


== Ծանոթագրություններ ==
Օրասիո Կարտես

Օրասիո Մանուել Կարտես Խարան (իսպ.՝ Horacio Manuel Cartes Jara, հուլիսի 5, 1956(1956-07-05), Ասունսյոն, Պարագվայ), պարագվայցի քաղաքական գործիչ և գործարար, Պարագվայի նախագահ 2013 թվականի օգոստոսի 15-ից (այդ պաշտոնում ընտրվել է 2013 թվականի ապրիլի 21-ին) մինչև 2018 թվականի մայիսի 28-ը։ Նախագահական ընտրություններում ներկայացրել է Կոլորադոյի Պահպանողական կուսակցությունը։


== Կենսագրություն ==
Զբաղվում է ծխախոտի, խմիչքների և մսամթերքի հետ կապված բիզնեսով, նրան է պատկանում մոտ 12 ընկերություն։ 1989 թվականին Կարտեսը դատապարտվել էր ֆինանսական մեքենայությունների համար, սակայն հետագայում մեղադրանքը հանվել էր։ 2000 թվականին ոստիկանությունը նրա կալվածքում թմրանյութերով (մարիխուանա և  կոկաին) բեռնված ինքնաթիռ էր ձերբակալել, սակայն Կարտեսը խուսափել էր պատժից՝ պնդելով, որ ինքնաթիռը արտակարգ վայրէջք է կատարել։ Ես չէի կարող թույլ տալ մահանալ նման քանակությամբ թմրանյութերով։ Մեկնաբանելով այս խնդիրը՝ նախագահը հայտարարել է, որ չէր կարող թույլ տալ տուժել տեղի արտադրողին։ Այսպիսով, որոշում է կայացվել նարկոինքնաթիռը վայրէջք կատարել դաշտերում, որը գտնվում էր պետության ապագա ղեկավարի վերահսկողության տակ։ Օրասիո Կարտեսը նախագահի պաշտոնը ստանձնել է 2013 թվականի օգոստոսի 15-ին։
Կարտեսի գործունեության գլխավոր ուղղություններից մեկը երկրի հյուսիսում գործող Պարագվայի ժողովրդի բանակի ձախ պարտիզանների դեմ պայքարն էր երկրի ամենաաղքատ շրջաններից մեկում։ Պարտիզաններին հակազդելու համար ստեղծվել են մահվան էսկադրոններ՝ բանակի և ոստիկանության հատուկ ստորաբաժանումներ։


== Երկրորդ ժամկետով վերընտրվելու փորձ ==

Պարագվայի պատմության մեջ արդեն եղել են դեպքեր, որ որոշ նախագահներ, ինչպես Ալֆրեդո Ստրեսները, այնպես են արել, որ նախագահի պաշտոնում իրենց պաշտոնավարման ժամկետը շատ մեծ է եղել։ Այդ պատճառով երկրի Սահմանադրության մեջ մտցվել է օրենք այն մասին, որ նախագահի պաշտոնում առաջադրվել կարելի է միայն մեկ անգամ, սակայն երկրի խորհրդարանի վերին պալատ է մտցվել նոր օրինագիծ, որը թույլ է տալիս երկրի գործող նախագահ Օրասիո Կարտեսին առաջադրվել երկրորդ անգամ։ Օրինագիծն ընդունվել է մի շարք խախտումներով։ Նրա հնարավոր ընդունումը բազմաթիվ դժգոհություններ է առաջացրել ինչպես հայտնի քաղաքական գործիչների, այնպես էլ հասարակ մարդկանց մոտ։ Այս ամենը հանգեցրել է սովորական քաղաքացիների փողոցային բախումների ոստիկանության հետ, երկու կողմից էլ վիրավորվել են։ 2017 թվականի մարտին երկրի քաղաքացիները սկսեցին բարիկադներ կառուցել Սենատի մոտ, իսկ հետո շենքը գրոհով վերցրին։ Դրանից հետո հրկիզել են Սահմանադրության փոփոխությունների օգտին քվեարկած կոնգրեսականների բոլոր կաբինետները։ Այդ դեպքերից հետո Պարագվայի խորհրդարանի ստորին պալատի խոսնակը հայտարարել է, որ 2017 թվականի ապրիլի 1-ի նիստը, որտեղ պետք է լուծվեր օրինագծին աջակցելու հարցը, չի կայանա։


== Ծանոթագրություններ ==
Փոլ Միլսապ

Փոլ Միլսապ (անգլ.՝ Paul Millsap, փետրվարի 10, 1985(1985-02-10), Մոնրո, Վաշիտա շրջան, Լուիզիանա, ԱՄՆ), ամերիկացի բասկետբոլիստ, ծանր հարձակվող։ Հանդես է գալիս Բասկետբոլի ազգային ասոցիացիաում (NBA)։
Դպրոցական կարիերան անցկացրել է Գրեմբլինգի ավագ դպրոցում (Լուիզիանա նահանգ), որից հետո ընդունել է Լուիզիանայի տեխնիկական համալսարանի կրթաթոշակային ծրագիրը և ուսանողական առաջնության շրջանակներում ներկայացրել «Բուլդոգս» համալսարանային թիմը (2003–2006 թթ.)։
Ընտրվել է NBA-ի 2006 թվականի դրաֆթի երկրորդ ռաունդի 47-րդ ընտրությամբ՝ «Յութա Ջազի» կողմից։ «Ջազի» կազմում Միլսապը խաղացել է մինչև 2013 թվականը, որից հետո նոր պայմանագիր է կնքել «Ատլանտա Հոքսի» հետ։ «Հոքսում» անցկացարած անդրանիկ մրցաշրջանում ճանաչվել է աստղ (NBA All-Star)։


== Մրցանակներ և նվաճումներ ==
Միստր Բասկետբոլ Լուիզիանա՝ 2003 թ.
«NBA All-Rookie երկրորդ թիմ» խորհրդանշական հավաքական՝ 2007 թ.
Լուիզիանայի տեխնիկական համալսարանի սպորտային փառքի սրահ՝ 2011 թ.
NBA աստղ՝ 2014 թ.


== Ծանոթագրություններ ==


== Արտաքին հղումներ ==
Էջը NBA.com կայքում
Էջը Բասկետբոլ-ռեֆերենսում Archived 2015-09-05 at the Wayback Machine.
Ջերմության մեխանիկական համարժեք

Ջերմության մեխանիկական համարժեք, աշխատանքի այն քանակը, որը համարժեք է ջերմափոխանակության պրոցեսում հաղորդված ջերմության քանակի մեկ միավորին (կալորիաներ կամ կիլոկալորիաներ)։ Ջերմության մեխանիկական համարժեք հասկացության ծագումը պայմանավորված է եղել նրանով, որ պատմականորեն մեխանիկական աշխատանքն ու ջերմության քանակը չափել են տարբեր միավորներով։
Մեխանիկական աշխատանքի ու ջերմության համարժեքության հաստատումից ( Ռոբերտ Մայեր, 1842) հետո կատարվել են ջերմության մեխանիկական համարժեքի մանրակրկիտ չափումներ (Ջեյմս Ջոուլ (1843—1878, շվեդ գիտնական), Է. էդմունդ (1865, ամերիկացի ֆիզիկոս), Գ․ Ռոուլանդ (1879) և ուրիշներ)։ Չափումների արդյունքները ցույց են տվել, որ 

1 կկալ ~ 426,9 կԳմ։


== Կապը Միավորների միջազգային համակարգի հետ ==
Միավորների միջազգային համակարգում ջհերմության մեխանիկական համարժեք հասկացությունից օգտվելու անհրաժեշտություն չկա, որովհետև այդ համակարգում թե՛ աշխատանքի, թե՛ ջերմության քանակի չափման համար գործածվում է մեկ միավոր՝ ջոուլը։

1 Ջ=0,239 կալ= 0,102 կԳմ։
Ֆեյսբուքի աշխատանքի խաթարում (2021)

Ֆեյսբուքի աշխատանքի խաթարում, խոշոր ընդհատում, որը տեղի է ունեցել ամերիկյան Ֆեյսբուք սոցիալական ցանցի և մի շարք օժանդակ ծրագրերի (Facebook Massenger, Instagram, WhatsApp, Oculu) 2021 թվականի հոկտեմբերի 4 -ին, ժամը 15։40 -ին UTC։ Ծառայությունները դադարեցվել են ավելի քան 7 ժամ։
Ընդհատումը հանգեցրել է այլ ծրագրերի (օրինակ՝ Discord, Թվիթթեր, Գուգլ, TikTok, Տելեգրամ, ՅուԹյուբ, Նեթֆլիքս, Zoom և Վայբեր) օգտագործողների զանգվածային օգտագործմանը, որոնք ծանրաբեռնվածության պատճառով նույնպես դադարել են աշխատել կամ աշխատանքում անհաջողություններ են կրել։
Ընդհատումը թույլ չտվեց օգտվողներին գրանցվել կամ մուտք գործել օգտվողի հաշիվներ։
Ընդհատումը պայմանավորված էր Ֆեյսբուքիի տիրույթի անունների սերվերներին (DNS) IP ուղղորդման կորստով։
DNS ծառայությունները կրկին հասանելի են դարձել UTC 21։05-ին, սակայն UTC 22։00-ի դրությամբ Ֆեյսբուքը հաղորդել է, որ հավելվածների շերտի ծառայությունները դանդաղ վերականգնվում են Ֆեյսբուքում, Ինստագրամում և WhatsApp-ում ավելի քան յոթ ժամ ընդմիջումից հետո։
Հետևանքների առումով վթարը 2008 թվականից ի վեր ճանաչվել է որպես ամենախոշորը Ֆեյսբուքում։


== Հետևանքներ ==
Ձախողման պատճառով անջատվել է Ֆեյսբուքի ներքին հաղորդակցությունը, աշխատակիցները չեն կարողացել ուղարկել կամ ստանալ արտաքին նամակներ, մուտք գործել կորպորատիվ գրացուցակներ և նույնականացվել որոշ Գուգլ փաստաթղթերում և խոշորացման ծառայություններում։
The New York Times-ը հայտնել է, որ աշխատակիցները չեն կարող մտնել շենքեր և խորհրդակցությունների սենյակներ իրենց անցաթղթերով։ Սերվերներին մուտք գործելու համար օգտագործել են  անկյունահղկիչ՝ կտրել են էլեկտրոնային կողպեքներով պաշտպանված դռները։
Downdetector-ը, որը դիտարկում է կայքերի խափանումները, ամբողջ աշխարհում գրանցել է տասնյակ հազարավոր միջադեպեր։
Ինտերնետ անվտանգության հետազոտող Սթիվ Գիբսոնը ասում է, որ «BGP-ի սովորական թարմացումը սխալի է հանգեցրել», ինչը արգելափակել է «հեռավար հասանելիությամբ մարդկանց» մուտքը սերվերներ՝ սխալը շտկելու համար, իսկ ֆիզիկական հասանելիություն ունեցող մարդիկ սխալը շտկելու իրավասություն չեն ունեցել։
Խնդիրը գնահատվել է որպես ամենամեծը Ֆեյսբուքում 2008 թվականից ի վեր։
Խաթարման օրը Ֆեյսբուքի բաժնետոմսերը նվազել են 4,89%-ով, Թվիթթերինը՝ 5,79%, Alphabet-ինը՝ 2,11%, Ամազոնինը՝ 2,85%։
Ֆեյսբուքի գործադիր տնօրեն Մարկ Ցուկերբերգի կարողությունը նվազել է 6,6 մլրդ դոլարով։
Թվիթթերի և Տելեգրամի օգտվողները հայտնել են արձագանքման ավելի դանդաղ ժամանակի մասին, որը, ենթադրաբար, առաջացել է դրանից, որ Ֆեյսբուքի ծառայություններից օգտվող մարդիկ անջատման ժամանակ անցել են այլ ծառայությունների։


== Ծանոթագրություններ ==
Քուշադասը

Քուշադասը (թուրքերեն՝ Kuşadası), քաղաք Թուրքիայի հարավարևմտյան մասում, Այդընի մարզում։ Քաղաքը գտնվում է Էգեյան ծովի ափին։ 
Քաղաքի բնակչությունը կազմում է 73 543 (2007 թվականի տվյալներով) մարդ, որից 54 663 բնակվում են բուն քաղաքում, իսկ մնացածը՝ հարակից գյուղական համայնքներում։


== Անվանում ==
Թուրքական ներկայիս անվանումը առաջացել է kuş (թռչուն) և ada (կղզի) բառերից, ինչը նշանակում է՝ Թռչնի կղզի։ 
Հնարավոր է, որ անվանումը կապված է փոքր կղզու անվան հետ, որտեղ թռել են բնադրելու տարբեր տեսակի թռչուններ։ Ներկայումս կղզյակը թերակղզու հետ կապված է հողե ճանապարհով։


== Աշխարհագրություն ==

Քաղաքը գտնվում է Էգեյան ծովի ափին՝ իր մեծությամբ Թուրքիայի երրորդ քաղաք Իզմիրից 90 կիլոմետր հեռավորության վրա, իսկ Այդինից 71 կիլոմետր հեռավորության վրա։ Այն համանուն շրջանի կենտրոնն է։
Քաղաքի ափից ոչ այնքան հռու գտնվում է հունական Սամոս կղզին, որը անտիկ ժամանակաշրջանում հոնիական մշակույթի կենտրոնն էր։


== Տուրիզմ ==
Քաղաքում կան մեծ քանակությամբ մեծ և փոքր հյուրանոցներ, ռեստորաններ, ակումբներ և հուշանվերների խանութներ։ Քաղաք այցելող զբոսաշրջիկները այցելում են նաև Եփեսոս քաղաք, որի ավերակները գտնվում են Քուշադասըի մոտ։
Կուշադասըն հայտնի է նաև իր փիրուզագույն լողափերով, որոնք տարածվում են Էգեյան ծովի ողջ երկայնքով։ Պետք է նշել, որ ալիքների բարձրությունը բավականին մեծ մեծ է և կարող է հարմար չլինել դպրոցական տարիքի երեխաների լողալու համար։
Դայվինգի սիրահարների համար 2016 թվականի հունիսի 5-ին Էգեյան ծովում՝ Քուշադասըի մոտ խորտակեցին Airbus A300 ինքնաթիռ։ Ինքնաթիռը շարքից դուրս էր եկել, սակայն նրա համար վճարվել էր 93 հզ ԱՄՆ դոլլար։


== Քույր քաղաքներ ==
 Նովոմոսկովսկ


== Տնտեսություն ==
Քուշադասըն հայտնի հանգստավայր է, որի տարածքում առկա են մի շարք անտիկ հուշարձաններ։ Ամենահայտնին Եփեսոս և Պրիենա քաղաքների ավերակներն են։ Քաղաքի ամենահայտնի տեսարժան վայրերից մեկը տաք հանքային աղբյուրն է։


== Պատկերասրահ ==

		


== Տես նաև ==
Թուրքիայի քաղաքներ


== Ծանոթագրություններ ==
Վլադիմիր Ստոլյարով

Վլադիմիր Ստոլյարով (ռուս.՝ Влади́мир Ива́нович Столяро́в, հուլիսի 31, 1934(1934-07-31)), ռուս դիվանագետ։


== Կենսագրություն ==
1963 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը և 1980 թվականին ԽՍՀՄ արտաքին գործերի նախարարության բարձրագույն դիվանագիտական դպրոցը։
1963 թվականից զբաղվում է դիվանագիտական գործունեությամբ։

1991 թվականի մարտի 21-ից մինչև 1997 թվականի ապրիլի 4-ը Կաբո Վերդեում եղել է Խորհրդային Միության, իսկ 1991 թվականից հետո՝ Ռուսաստանի Դաշնության արտակարգ և լիազոր դեսպան։


== Անձնական կյանք ==
Ամուսնացած է։


== Դիվանագիտական աստիճան ==
1-ին դասի արտակարգ և լիազոր դեսպանորդ (1991 թվականի մարտի 21)


== Ծանոթագրություններ ==


== Արտաքին հղումներ ==
Биография на сайте Центра военно-политических исследований МГИМО
Ճառընտիր (3111)

Ճառընտիր (3111), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3111 թվի տակ։ Ձեռագիրը գրվել է 17-րդ դարում Գեորգ երեց գրիչի կողմից։ Ստացողը եղել է Տեր Բարսեղն։ Գրված է թղթի վրա, որը ունի 21.1×15 չափս։ Ձեռագիրը կազմված է 309 թերթից։ Գրված է միասյուն, բոլորգիր, նոտրգրով։ Ունի տերունական 4 (տպագիր), կիսախորան, լուսանցազարդ մանրանկարներ։ Կազմը` կաշեպատ տախտակ դրոշմազարդ, աստառը՝ դրոշմազարդ կտավ։ Հիշատակարաններ գրչի՝ 15ա, 24ա, 117ա և այլուր, կնիք՝ 40բ, 176բ (Պետրոս վարդապետ)։


== Բովանդակություն ==
Պատմութիւն մանկանց Եփեսոսի։
Տեսիլք Սահակայ, Գրիգոր Լուսավորչի։
Դաւանութիւն հաւատոյ։
Ճառք, Խրատք (Ոսկեբերան, Զենոբ, Ողիշէ վարդապետ, Յակոբ Սրճեցի, Կիւրեղ Երուսաղէմացի ոփրեմ, Յովհաննէս մայրավանեցի, Նեղոս, Յովհաննէս Մանդակունի)։
Վարք, Վկայարանութիւնք վառվառէի, Յովհաննէս կամաւոր աղքատին, Թեղդեայ, Մինասայ և այլոց։
Թուղթ երկնառաք։
Ի վարդապետութենէ Գրիգոր Լուսավորչի։


== Ծանոթագրություններ ==
Վալյե դե Աբդալախիս

Վալյե դե Աբդալախիս (իսպ.՝ Valle de Abdalajís), մունիցիպալիտետ Իսպանիայում։ Գտնվում է Մալագա պրովինցիայում (Անդալուսիա ինքնավար համայնքում)։ Մունիցիպալիտետը գտնվում է Անտեկերա շրջանում։ Տարածքը կազմում է 21 կմ2։ Բնակչությունը՝ 2802 մարդ (2010 թվականի տվյալներով)։ Պրովինցիայի վարչական կենտրոնից գտնվում է 50 կմ հեռավորության վրա։


== Արտաքին հղումներ ==
Գլխավոր կայք
La Voz del Valle de Abdalajís. Archived 2009-09-07 at the Wayback Machine.
Pérdida de agua en el Valle de Abdalajis Archived 2008-03-16 at the Wayback Machine.
Plataforma en defensa de Valle de Abdalajis y sus manantiales por el desastre ocurrido a causa de la obras del A.V.E. Archived 2016-10-04 at the Wayback Machine.
Ավերկիևսկայա (գյուղ, Պոդորոժսկի շրջան)

Ավերկիևսկայա (ռուս.՝ Аверкиевская), գյուղ Ռուսաստանի Լենինգրադի մարզի Պոդորոժսկի շրջանի կազմում։
Բնակչությունը 2007 թվականին գրանցված տվյալներով կազմում էր 8 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
I Have Questions

I Have Questions, կուբացի–ամերիկացի երգչուհի և երգահան Կամիլա Կաբելոյի սպասվող The Hurting. The Healing. The Loving դեբյուտային ալբոմի համար ձայնագրված երգ է։ 2017 թվականի մայիսի 22–ին երգը թողարկվեց որպես գովազդային սինգլ՝ տեսքտային տեսահոլովակի հետ համատեղ։ Կամիլան Crying in the Club–ի հետ համատեղ կատարել է երգը բազմաթիվ հեռուստատեսային շոուների ժամանակ։


== Կոմպոզիցիա և թողարկում ==
Տեքստային առումով «I Have Questions»–ը պարունակում է լքվածության և ճանաչման այն բանի մասին, որ իր նախկին զուգընկերը այն չէր, ինչ ներկայանում էր։ Չնայած, որ շատերը երգը համարում են նախկին սիրած էակի մասին խանդավառային բալլադ, սակայն Կամիլան հարցազրույցների ժամանակ բազմիցս ասել է, որ երգը իրականում նախկին ընկերական հարաբերությունների մասին է, որը ձախողվեց։ Ավելացրեց նաև, որ նա գրել է երգը մտքում պատկերացնելով միայն այդ մարդուն, սակայն երգը նվիրված է նաև մի շարք այլ անձանց։ Ինչպես երգի վերնագիրն է մեզ հուշում՝ «Ես ունեմ հարցեր (հայերեն)», երգչուհին երգի թեմայի շուրջ ծավալում է իրեն տանջող հարցերը։
Երբ Կաբելոն հայտարարեց իր դեբյուտային ստուդիական ալբոմի մասին, նա հավելեց, որ գրել է «I Have Questions»–ը 2016 թվականի շրջագայության ժամանակ՝ հյուրանոցի լոգարանում․ «Ես ամբողջովին կոտրված էի այդ ժամանակ» –նա ասաց։ Երգն առաջին անգամ հայտնվեց իր դեբյուտային սինգլ "Crying in the Club–ի տեսահոլովակում՝ որպես ինտրո, իսկ արդեն հետագայում թվային ներբեռնման և աուդիոծառայությունների համար թողարկվեց ամբողջովին։


== Կենդանի կատարումներ ==
Կամիլան կատարել է «I Have Questions»–ն ու «Crying in the Club»–ը 2017 Billboard Music Awards և Britain's Got Talent հեռուստաշուների ժամանակ։


== Հիթ–շքերթներ ==


== Ծանոթագրություններ ==


== Արտաքին հղումներ ==
"I Have Questions" (Lyric Video) ՅուԹյուբում
Ալֆակար

Ալֆակար (իսպ.՝ Alfacar), քաղաք և համայնք Իսպանիայում, մտնում է Գրանադա պրովինցիայի կազմում (Անդալուզիա ինքնավար մարզ)։ Համայնքը գտնվում է Գվադիքս գավառի կազմում։ Տարածքը 16,73 կմ2։ Բնակչությունը 5444 մարդ (ըստ 2010 թվականի մարդահամարի)։ Պրովինցիայի ադմինիստրացիայից ունի 7 կմ հեռավորություն։


== Արտաքին հղումներ ==
Պաշտոնական էջ
Información y noticias de Alfacar Archived 2008-01-27 at the Wayback Machine.
Situación de Alfacar Archived 2004-01-11 at the Wayback Machine.
Alfacar en la red Archived 2021-11-26 at the Wayback Machine.
Turismo en Alfacar
Radio Alfaguara (Emisora Municipal)
Vista aérea Google Maps
Página dedicada al entorno del Parque Natural de la Sierra de Huétor
Բագրինովկա

Բագրինովկա (ուկրաիներեն՝ Багринівка), գյուղ Ուկրաինայի Չեռնովցիի մարզի Գլիբոկայայի շրջանում։
2001 թվականի տվյալներով Բագրինովկա գյուղում բնակվում էր 1 456 մարդ։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կովիլյան

Կովիլյան (պորտ.՝  Covilhã; [kuvi'ʎɐ]), քաղաք Պորտուգալիայում, համանուն մունիցիպալիտետի վարչական կենտրոնը։ Քաղաքի բնակչության թվաքանակը կազմում է 36,7 հազար մարդ, մունիցիպալիտետի բնակչությանը՝ 54,5 հազար մարդ։ Քաղաքը և մունիցիպալիտետը մտնում են տնտեսա-վիճակագրական Կենտրոնական տարածաշրջանի և Կովա դա Վեյրա ենթաշրջանի մեջ։ Քաղաքը հին վարչական բաժանմամբ մտել է Բեյրա Բայշա նահանգի մեջ։


== Դիրք ==
Քաղաքը գտնվում է Կաշտեկու Բրանկու քաղաքի վարչական կենտրոնից 52 կմ դեպի հյուսիս։


== Բնակչություն ==


== Պատմություն ==
Կովիլյան քաղաքը հիմնադրվել է 1186 թվականին։ 


== Շրջաններ ==


== Ծանոթագրություններ ==


== Արտաքին հղումներ ==
Официальный сайт муниципалитета(չաշխատող հղում)
Էլպիս

Էլպիս, բերդ Արևմտյան Հայաստանում, Էրզրումի վիլայեթի Խնուսի գավառում։ Գտնվում էր Ելփիս գյուղից 6 կմ արևելք։


== Պատմություն ==
XX դարում արդեն ավերված և լքված էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Մատկա կիրճ

Մատկա կիրճ (մակեդոներեն՝ Матка), գտնվում է Մակեդոնիայում և տեղակայված է Սկոպյեից դեպի արևմուտք։ Զբաղեցնում է մոտավորապես 5000 հեկտար տարածք։ Մատկա կիրճը հանդիսանում է Մակեդոնիայի հայտնի հանգստյան վայրերից մեկը։ Այստեղ կան նաև մի քանի միջնադարյան մենաստաններ։ Կիրճում է գտնվում Մատկա լիճը, որը  հանդիսանում է երկրի ամենահին արհեստական լիճը։


== Երկրաբանություն ==

Կիրճի շրջանում են տեղակայված տաս քարանձավ։ Դրանցից ամենակարճն ունի՝ 20 մետր երկարություն, իսկ ամենաերկարը 176 մետր։ Կիրճում կա երկու ուղղահայաց վիհ, 35 մ խորությամբ։
Կիրճով է հոսում Տրեսկա գետը։ Գետին մոտ է գտնվում Բրելո քարանձավը, որում կան բազում ստալակտիտներ։ Ստալատիտներից մեկը, իր ձևի պատճառով, կրում է «կոն» անվանումը։ Քարանձավի վերջում գտնվում են երկու լճեր։ Փոքր լիճը գտնվում է 8 մետր խորության վրա, իսկ մեծը՝ 15 մետր։
Քարանձավի խորության վերաբերյալ ստույգ տվյալներ հայտնի չեն, բայց որոշները գտնում են, որ այդ քարանձավը կարող է ավելի խորը լինել, քան Բաշկորտոստանի բազում քարանձավները։


== Ֆլորա և ֆաունա ==
Մատկա կիրճը մի շարք բույսերի և կենդանիների համար, որպես տուն է ծառայում, որոնցից մի քանիսը ընդգրկված են Կարմիր գրքում։ Կիրճում հանդիպում է էնդեմիկ թիթեռների 77 տեսակ։ Կիրճի քարանձավներում ապրում են մեծ քանակությամբ չղջիկներ։


== Տեսարժանություն ==
Շնորհիվ Սկոպյեին մոտիկ գտնվելուն, Մատկա կիրճը հանդիսանում է քաղաքացիների և զբոսաշրջիկների շրջանում հայտնի հանգստյան վայր։ Զբոսաշրջիկները հաճախում են կիրճ սկսած  գարունից մինչև խոր աշուն, Տրեսկա գետում նավարկում են բայդարկաներով, զբաղվում են ձկնորսությամբ և որսով։


== Մենաստաններ ==
Կիրճի շրջանում է տեղակայված Անդրեևյան մենաստանը, ինչպես նաև այլ պատմական եկեղեցիներ և մենաստաններ։ Սուրբ Անդրեևյան մենաստանը գտնվում է Տրեսկա գետի կիրճում։ 1389 թվականին կառուցված մենաստանում պահպանվում են մետրոպոլիտ Յոհանի որմնանկարները։
14-րդ դարում կառուցված Մարիամ Աստվածածնի վանքը գտնվում է Տրեսկա գետի ձախ ափին։ Համաձայն վանքի վրա արված փորագրության, ոմն Միլիցան 1497 թվականին գտել է եկեղեցին վատ վիճակում, առանց տանիքի։ Նա փոխել է տանիքը, նկարել է նոր որմնանկարներ, կառուցել է  նավակայան և ստեղծել խաղողի այգի։
Սուրբ Նիկոլայի մենաստանը գտնվում է  կիրճի վերևում գտնվող ժայռի վրա և Սբ. Անդրեևյան մենաստանից վերև։ Կառուցման տարեթիվը հայտնի չէ։ Առաջին հիշատակությունը հայտնվել է 17-րդ դարում, Օսմանյան կայսրության լծի տակ գտնվելու ժամանակաշրջանում։ 1645 թվականին կատարվել է եկեղեցու սրբանկարչությունը, իսկ եկեղեցու արևմտյան կողմը սրբապատկվել է 1630 թվականին։ 18-րդ դարում այն ամայացել է։ Մենաստանից բացվում է գեղեցիկ տեսարան դեպի կիրճը։


== Պատկերասրահ ==

		
		
		
		
		
		
		
		
		


== Արտաքին հղումներ ==
Каньон Матка, Македония
Каньон-озеро Матка, Скопье, Македония Archived 2016-04-03 at the Wayback Machine.
Македонские чудеса природы


== Ծանոթագրություններ ==
Կարապետ Չեռնովի եկամտաբեր տուն

Կարապետ Չեռնովի եկամտաբեր տուն (ռուս.՝ Доходный дом Карапета Чернова), շենք Դոնի Ռոստովում, որը գտնվում է Բոլշայա Սադովայա փողոցի և Վորոշիլովյան պողոտայի խաչմերուկում։ Կառուցվել է XIX դարի վերջում, ավելի ուշ վերակառուցվել է։ Ներկայումս շենքում տեղակայված է Ռոստովի պետական տնտեսագիտական համալսարանը։ Շենքն ունի մշակութային ժառանգության օբյեկտի կարգավիճակ։


== Պատմություն ==

Եռահարկ եկամտաբեր տունը կառուցվել է 1890-ական թվականներին վաճառական Կարապետ Չեռնովի պատվերով։ Ավելի ուշ ճարտարապետ Ֆ. Յասինսկու նախագծով և ինժեներ Գ. Չորչոփյանի ղեկավարությամբ տան հարկերի թիվը հասցվել է հինգի։
Եկամտաբեր տան շինարարության հետ կապված է քաղաքային մի առասպել ձիաբույծ Կարապետ Չեռնովի և բրդավաճառ Գաբրիել Մելքոնով-Եզեկովի վեճի մասին։ Պարզելու համար, թե նրանցից ով է ավելի հարուստ, վաճառականները որոշել էին դեմ-դիմաց կառուցել երկու եկամտաբեր տուն Բոլշայա Սադովայա փողոցի և Մեծ պողոտայի (Վորոշիլովյան պողոտայի այն ժամանակվա անվանումը) խաչմերուկում։ Վեճում հաղթելու էր նա, ում տունն ավելի շքեղ կլիներ։ Նախ եկամտային տներն ունեին երեքական հարկ, սակայն, երբ XX դարի սկզբին Ռոստովում սկսվեց շինարարական բումը, երկու վաճառականներն էլ որոշեցին տները դարձնել հինգհարկանի։ Ի վերջո, Մելքոնով-Եզեկովի տան գմբեթը մի քանի մետր բարձր դուրս եկավ։ Գմբեթի վրա նոր բան կառուցել Չեռնովը չէր կարող, և այդ ժամանակ նրա տան տանիքին տեղադրվեցին սյուներ։ Այդ առանձնահատկության պատճառով քաղաքացիները նրա տունն անվանեցին «հենարանների վրա սյուներով տուն»։
Մինչև 1917 թվականի Հոկտեմբերյան հեղափոխությունը եկամտաբեր տան տարածքները վարձակալել էին Սանկտ Պետերբուրգի միջազգային առևտրային բանկը, Փոխադարձ վարկի առևտրականների ընկերությունը, Գյուղատնտեսական բանկը և ատամնաբույժ Մ. Մ. Սաբսովիչը։
1920-ական թվականներին Չեռնովի տունը պետականացվեց։ Առաջին հարկում բացվեցին խանութներ, իսկ մնացած հարկերում տեղակայվեցին Աշխատանքի պալատը, «Դինամո» մարզական ընկերությունը, «Սևկավսնաբսբիտը» և այլ հաստատություններ։ 1931 թվականին շենքը տրվեց ֆինանսատնտեսական ինստիտուտին։
Չեռնովի տունը լրջորեն տուժել է Հայրենական մեծ պատերազմի ժամանակ։ 1950-ական թվականների վերջում այն վերակառուցվել է ճարտարապետներ Մ. Իշունինի և Գ. Պետրովի նախագծով, բայց արդեն առանց տանիքի սյուների։ Մելքոնով-Եզեկովի տունը պատերազմի ժամանակ հիմնովին ավերվել է և այլևս չի վերականգնվել։
1970-ական թվականներին շենքի հյուսիսային կողմից կցակառուցվել է յոթհարկանի մասնաշենք։
1964 թվականին ֆինանսատնտեսական ինստիտուտը վերանվանվել է ժողովրդական տնտեսության ինստիտուտ։ Ներկայումս շենքը զբաղեցնում է Ռոստովի պետական տնտեսագիտական համալսարանը։


== Ծանոթագրություններ ==
Բանդինո (գյուղ, Պավլովսկի շրջան)

Բանդինո (ռուս.՝ Бандино), գյուղ Ռուսաստանի Նիժնի Նովգորոդի մարզի Պավլովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կորտեոլոնա

Կորտեոլոնա (իտալերեն՝ Corteolona), կոմունա Իտալիայի Լոմբարդիա մարզի Պավիա գավառում։
Բնակչությունը կազմում է 1904 մարդ (2008 թվական)։ Խտությունը կազմում է 190 մարդ/կմ²։ Տարածքը 10 կմ² է։ Փոստային ինդեքս՝ 27014։ Հեռախոսային կոդ՝ 0382։


== Ծանոթագրություններ ==
Շացկի շրջան

Անվան այլ կիրառումների համար տե՛ս՝ Շացկի շրջան (այլ կիրառումներ)Շացկի շրջան (ռուս.՝ Шацкий район), մունիցիպալ շրջան Ռուսաստանի Դաշնության Ռյազանի մարզում։
Ստեղծվել է 1929 թվականին։ Վարչական կենտրոնը՝ Շացկ։


== Աշխարհագրություն ==
Շրջանի տարածքի մակերեսը կազմում է 2400 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 24422 մարդ։ Բնակչության խտությունը կազմում էր 10,18 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Հրայր Կարապետյան (դերասան)

Անվան այլ կիրառումների համար տե՛ս՝ Հրայր Կարապետյան (այլ կիրառումներ)Հրայր (Գեորգի) Արտեմի Կարապետյան (նոյեմբերի 28, 1930(1930-11-28), Մայկոպ, Հյուսիսկովկասյան երկրամաս, ՌԽՖՍՀ, ԽՍՀՄ - ապրիլի 18, 2013(2013-04-18), Լոնդոն, Մեծ Լոնդոն), հայ դերասան, գեղանկարիչ։


== Կենսագրություն ==
Հրայր Կարապետյանը ծնվել է Ռուսաստանի Մայկոպ քաղաքում։ 1947 թվականին տեղափոխվել է Երևան։ 1954 թվականին ավարտել է Երևանի Թերլեմեզյանի անվան գեղարվեստի ուսումնարանը, 1961 թվականին՝ Մոսկվայի Կինեմատոգրաֆիայի համամիութենական ինստիտուտի գեղարվեստի ֆակուլտետը։ 1961-1990 թվականներին եղել է «Հայֆիլմ» կինոստուդիայի բեմադրող-նկարիչ։ 1967 թվականից եղել է Հայաստանի նկարիչների և 1963 թվականից՝ Կինեմատոգրաֆիստների միությունների անդամ։


== Ֆիլմեր ==
Որպես դերասան, հանդես է եկել հետևյալ ֆիլմերում՝ 

«Կարծր ապար» (1974)
«Հուսո աստղ» (1978)
«Կարոտ» (1990)Բեմադրող-նկարիչ՝

«Երգում է Գոհար Գասպարյանը» (1963)
«Բարև, ես եմ» (1965)
«Եռանկյունի» (1967)
«Կրակոց սահմանին» (1970)
«Վերադարձ» (1972)
«Խաչմերուկ» (1974)
«Մարդը Օլիմպոսից» (1974)
«Կրկին հինգ օր» (1978)


== Գեղանկարչական գործունեություն ==
1971-1993 թվականներին դասավանդել է Երևանի գեղարվեստի ուսումնարանում, 1977-1993 թվականներին՝ Երևանի գեղարվեստի պետական ակադեմիայում։ Ձևավորել է շուրջ 25 գիրք։ Ցուցահանդեսներ է ունեցել Մեծ Բրիտանիայում, Ֆրանսիայում, Ուկրաինայում, Լեհաստանում, Ուզբեկստանում, Հայաստանում, Գերմանիայում, Ռուսաստանում։ Ստեղծագործությունները պահվում են մի շարք երկրների պատկերասրահներում, մասնավոր հավաքածուներում։


== Ծանոթագրություններ ==
Վաշինգտոն Սքվեր կամար

Վաշինգտոն Սքվեր կամար, մարմարե հաղթակամար։ Կառուցվել է 1892 թվականին Նյու Յորքի Ստորին Մանհեթենի հարևանությամբ գտնվող Գրինվիչ Վիլիջի Վաշինգտոն Սքվեր պարկում։ Այն նշանավորում է 1789 թվականին Ջորջ Վաշինգտոնի, որպես Միացյալ Նահանգների նախագահի, երդմնակալության արարողության հարյուր ամյակը և ձևավորում է Հինգերորդ պողոտայի հոյակապ հարավային սահմանը։


== Նկարագրություն ==
Սպիտակ Տուկահո մարմարից կառուցված Վաշինգտոն Սքվեր կամարը, մոդելավորվել է Սթենֆորդ Ուայթի կողմից 1806 թվականին կառուցված Փարիզի Հաղթական կամարի հիման վրա (իսկ այն մոդելավորվել է Տիտոսի հաղթակամարի հիման վրա)։ Այն ունի 77 ֆուտ (23 մ) բարձրություն։ Պատնեշները կառուցված են 30 ոտնաչափ (9.1 մ) հեռավորության վրա, իսկ կամարի բացվածքը 47 մետր (14 մ) բարձրություն ունի։ Կամարի կենտրոնի պատկերագրությունը ամփոփված է պատերազմի և խաղաղության պատկերներով։ Ֆրիզի վրա կան 13 խոշոր աստղեր և 42 փոքր աստղեր ներկայացված մեծատառ «W»-ի հետ։ Կամարի խոռոչները պարունակում Վիկտորիայի քանդակներ։ Վերին հարկի մակագրությունը կարդացվում է այսպես.

Արևելյան պատնեշի հյուսիսային հատվածը կրում է Հերմոն Ատկինս Մակնիլի Ջորջ Վաշինգտոնի քանդակը որպես գլխավոր հրամանատար, Ֆեյմի և Վալորի (1914-16 թվականներ) ուղեկցությամբ, որտեղ նախագահի ձախ թևում Ֆաման է, իսկ աջում` Վալորը։ Արևմտյան պատը Ա. Սթիրլինգ Կոլդերի (Ալեքսանդր Կոլդերի հայրը) Ջորջ Վաշինգտոնի քանդակն է որպես նախագահ, Իմաստության և արդարության ուղեկցությամբ (1917–18 թվականներ) աջ թևում Արդարությունը, ձախում` Իմաստությունը։ Վերջին քանդակի մեջ ձեռքը պահում է լատիներեն դարձվածքով գիրք Exitus Acta Probat («վերջը ներում է արարքը»)։ Այս քանդակները սովորաբար վերաբերում են Վաշինգտոնին պատերազմի ժամանակ և Վաշինգտոնին խաղաղության ժամանակ առանձին վերցրած։ Այս քանդակները և արվեստի մյուս հատվածների մեծ մասը կատարվել են Պիկիրիլի եղբայրների կողմից։


== Պատմություն ==
1889 թվականին Հինգերորդ պողոտայի վերին մասում, Վաշինգտոն Սքվեր պարկի հենց հյուսիսում տեղական գործարար և բարերար Ուիլյամ Ռեյլանդեր Ստյուարտի (1852-1929) կողմից կառուցվել է փայտե հուշարձան։ Ստյուարտն ապրում էր Վաշինգտոնի հրապարակի հյուսիս, 17 հասցեում, և նա իր ընկերներից հավաքեց 2,765 դոլար, ֆինանսավորելու աշխատանքը։ Ժամանակավոր կամարն այնքան հայտնի էր, որ երեք տարի անց կանգնեցվեց քարե կամար, որը կառուցվել է ճարտարապետ Սթենֆորդ Ուայթի կողմից։
Արևելյան պատնեշի համար փորման ժամանակ հիմքից 10 ոտնաչափ (3.0 մ) հայտնաբերվել են մարդկային մնացորդներ, դագաղը և 1803 թվականին թվագրված գերեզմանաքարերը։ Կամարը բացվել է 1895 թվականին։ 1918 թվականին հյուսիսային կողմին ավելացվել է Վաշինգտոնի երկու արձան։
Նախկինում Վաշինգտոն Սքվերի կամարը լայնատարած ծածկվում էր փոշեցրիվ-նկարչության գրաֆիտիով։ Այն մաքրվել և վերականգնվել է 1980-ականներին։
Կամարը հաճախ օգտագործվում է որպես Նյու Յորքի համալսարանի ոչ պաշտոնական խորհրդանիշ, քանի որ շրջապատող շենքերը պատկանում են հաստատությանը։


== Պատկերասրահ ==


== Տես նաև ==
Նախահռոմեական հաղթակամարների ցանկ


== Ծանոթագրություններ ==


== Արտաքին հղումներ ==
Guide to the Records of the Washington Arch, 1872-1925
Դաշկովցի (գյուղ, Լիտինկայի շրջան)

Անվան այլ կիրառումների համար տե՛ս՝ ԴաշկովցիԴաշկովցի (ուկրաիներեն՝ Дашківці), գյուղ Ուկրաինայի Վիննիցայի մարզի Լիտինկայի շրջանում։ Հիմնադրվել է 1230 թվականին։
2001 թվականի տվյալներով Դաշկովցի գյուղում բնակվում էր 2 217 մարդ։ Բնակավայրը զբաղեցնում է 0,56 կմ² տարածք։ Բնակչության խտությունը կազմում էր 3958,93 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վաիդավեռե

Վաիդավեռե (էստ․՝ Vaidavere), գյուղ Էստոնիայի Յիգևամաա նահանգի Պալամուսե շրջանում։
2011 թվականի տվյալներով գյուղում բնակվում էր 39 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ակչե-Մեջիդ

Ակչե-Մեջիդ, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Սպիրիտուալիզմ (այլ կիրառումներ)

Սպիրիտուալիզմ - ոգեպաշտություն։

Սպիրիտուալիզմ - փիլիսոփայական ուսմունք
Սպիրիտուալիզմ - կրոնական ուսմունք
Տիրանայի բուրգ

Տիրանայի բուրգ. միջազգային մշակութային կենտրոն (ալբաներեն՝ Piramida), կառույց, նախկին թանգարան Ալբանիայի մայրաքաղաք Տիրանայում, որը բացվել է 1988 թվականի հոկտեմբերի 4-ին։ Նախկինում եղել է «Էնվեր Խոջայի թանգարան»։ Բուրգաձև այս կառույցը նախագծել են Էնվեր Խոջայի դուստրն ու փեսան։ Մինչև 1991 թվականը կառույցը ծառայել է որպես Էնվեր Խոջայի թանգարան, այնուհետև դարձել է համաժողովների կենտրոն և ցուցասրահ։ Որոշ աղբյուրներ անդրադարձել են կառույցին որպես «Էնվեր Խոջայի դամբարան», սակայն պաշտոնական նման անվանում չի եղել։
Թանգարանի նախագծի վրա աշխատել են ճարտարապետներ Պիռո Վասոն, Կլեմենտ Կոլանեսին, Պրանվերա Խոջան, Վլադիմիր Բրեգուն։
1999 թվականին Կոսովոյի պատերազմի ժամանակ թանգարանը ծառայել է որպես ՆԱՏՕ-ի և մարդասիրական այլ կազմակերպությունների բազա։
Ալբանիայի խորհրդարանի նոր շենքի կառուցման համար նախատեսել են քանդել 17,000 կմ 2 տարածքը, սակայն օտարերկրացի առաջատար ճարտարապետները չեն սատարել այդ նախագծին։ Պատմաբան Ադրիան Կլոսին կառույցը պահպանելու համար նախաձեռնել է ստորագրահավաք։ Նախքան Ալբանիայի խորհրդարանի նստավայր դարձնելը, նախատեսվել է շենքը դարձնել օպերային թատրոն։ Սակայն շինարարական աշխատանքները կանգնեցվել են, շենքի արտաքին տեսքի մարմարե սալիկները հանվել են։
2001 թվականից շինության մի մասն օգտագործվում է որպես Top Channel ալբանական հեռուստաալիքի հեռարձակման կենտրոն։ Հարակից տարածքը օգտագործվում է որպես ավտոկայանատեղի։ Այստեղից ավտոբուսներ են մեկնում դեպի Էլբասան։


== Ծանոթագրություններ ==


== Արտաքին հղումներ ==
Էնվեր Խոջայի թանգարանը Տիրանայում (ռուս.)
Սինեմաքի

Սինեմաքի, (լատ.՝ Cassia), աճալ, ցեզալպինազգիների ընտանիքի բազմամյա բույսերի ցեղ։ Խոտաբույսեր են, թփեր կամ փոքրիկ ծառեր։ Տերևները բարդ, զույգ փետրաձև են, 5—10 զույգ նեղ տերևիկներով։ Ծաղիկները դեղին են, անկանոն, հազվադեպ՝ սպիտակ կամ կարմրավուն՝ հավաքված ողկույզներում, ծաղկաթերթիկները համարյա միևնույն չափսի են։ Հայտնի է 500—600 տեսակ՝ տարածված գլխավորապես մերձարևադարձային և արևադարձային երկրներում։ Մշակվում է Հարավային Չինաստանում, Հնդկաստանում, Աֆրիկայում, Ղազախստանում, Հայաստանում և այլուր։ 
Դեղորայքային նշանակություն ունեն նեղտերև և սինեմաքի (C․ angustifolia), սրատերև սինեմաքի (C․ acutifolia), ինչպես նաև բութատերև սինեմաքի (C․ obovata)։ Օգտագործվում են բույսի տերևները, որոնք պարունակում են անտրագլիկոզիդներ։ Օգտագործվում է որպես ախորժաբեր և լուծողական միջոց։ Կիրառվում է թուրմի, թեյի ձևով։ Օգտագործվում է նաև մաշկային հիվանդությունների ժամանակ։
Օլիզի Պրիմա

Օլիզի Պրիմա (ֆր.՝ Olizy-Primat), համայնք Ֆրանսիայի Շամպայն-Արդեն մարզի Արդեններ գավառում:
Բնակչությունը 2008 թվականի դրությամբ կազմում է 223 մարդ, բնակչության խտությունը` 10.44 մարդ/կմ²: Բնակավայրը զբաղեցնում է 21.35 կմ² տարածք:


== Աշխարհագրություն ==
Գտնվում է Փարիզ քաղաքից 185 կմ արևելք, Շալոն ան Շամպայն քաղաքից 55 կմ հյուսիս-արևելք, Շառլվիլ Մեզիեր քաղաքից 50 կմ հարավ:


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 133 աշխատունակ (15-64 տարեկան) բնակիչ, որոնցից ակտիվ էին 93-ը, իսկ ոչ ակտիվները` 40: Ակտիվության ցուցանիշը կազմում է 69,9 %: 93 աշխատունակ մարդկանցից աշխատել է 86 անձ (48 տղամարդ և 38 կին): Գործազուրկ են եղել 7 անձ (4 տղամարդ և 3 կին): 40 անաշխատունակներից 11-ը եղել են աշակերտներ կամ ուսանողներ, 20-ը` թոշակառուներ, իսկ 9-ը չեն աշխատել տարբեր պատճառներով:


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ուլջակ

Ուլջակ, գյուղ Արևմտյան Հայաստանում, Սեբաստիայի վիլայեթի Շապին Գարահիսարի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
(5186) Դոնալու

(5186) Դոնալու (անգլ.՝ Donalu), աստերոիդ աստերոիդների հիմնական գոտում։ Հայտնաբերվել է 1990 թվականի սեպտեմբերի 22-ին Բրայան Ռոմանոյի կողմից Պալոմարում։
Միջին հեռավորությունը Արեգակից կազմում է 2,577987 ա. մ., առավելագույնը մոտենում է 2,3609 ա. մ. հեռավորության վրա և հեռանում 2,7951 ա. մ.։ Արեգակի շուրջ մեկ ամբողջական պտույտ է կատարում 1511,89 երկրային օրվա ընթացքում, իր ուղեծրով շարժվելով միջինում 0,238113 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,89° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5186) Դոնալու աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Իվան Վազովի անվան ազգային գրադարան

Իվան Վազովի անվան ազգային գրադարան (բուլղար․՝ Народна библиотека "Иван Вазов"), գրադարան Բուլղարիայի երկրորդ ամենամեծ քաղաքում՝ Պլովդիվում։ Անվանվել է ի պատիվ բուլղար գրող, հասարակական գործիչ Իվան Վազովի։ Համարվում է երկրի երկրորդ ամենամեծ գրադարանը, որի հավաքածուն ներառում է 1,500,000 գիրք։ Գրադարանը հիմնադրվել է 1879 թվականին։ 1974 թվականին այն տեղափոխվել է քաղաքի հարավային հատվածում գտնվող նոր շենք։ Գրադարանն ունի 134 աշխատակից, 90 որակավորված մասնագետներ և գիտաշխատողներ։ 


== Ծանոթագրություններ ==


== Արտաքին հղումներ ==
Իվան Վազովի անվան ազգային գրադարան, պաշտոնական կայք
Լերմա (Իտալիա)

Լերմա (իտալերեն՝ Lerma), կոմունա Իտալիայի Պիեմոնտ մարզի Ալեսանդրիա գավառում։
Բնակչությունը կազմում է 833 մարդ (2008)։ Բնակչության խտությունը՝ 57 29 մարդ/կմ²։ Տարածքը կազմում է 15 կմ²։ Փոստային ինդեքս՝ 15070։ Հեռախոսային կոդ՝ 0143։
Կոմունայի տոնակատարությունը օգոստոսի 16-ին է։


== Ժողովրդագրություն ==
Բնակչության աճը.


== Արտաքին հղումներ ==
Վիճակագրության ազգային ինստիտուտ


== Ծանոթագրություններ ==
Հայաստանի ձկների ցանկ

Հայաստանի տարածքում հանդիպող ձկնատեսակները պատկանում են ճառագայթալողակ ձկների դասի ոսկրային ձկների ինֆրադասին։ Հայաստանում հանդիպում է ձկների 41 տեսակ, որոնք պատկանում են 5 կարգի՝

Սաղմոնանմաններ
Ծածանանմաններ
Լոքոյանմաններ
Լերկանմաններ
Պերկեսանմաններ


== Գրականություն ==
Հայրապետյան Տիգրան (2018)։ Հայաստանի ողնաշարավոր կենդանիների անվանումների լատիներեն – հայերեն – ռուսերեն – անգլերեն բառարան։ Երևան: Երևանի պետական համալսարան։ էջեր 15–20։ ISBN 978-5-8084-2276-6
Սուվորով (Կոնստանտինովսկի շրջան)

Սուվորով (ռուս.՝ Суворов), գյուղ (խուտոր) Ռուսաստանի Դաշնության Ռոստովի մարզի Կոնստանտինովսկի շրջանում։ Մտնում է Նիկոլաևսկի գյուղական համայնքի կազմի մեջ։
Արթուր Գաբրիելյան

Արթուր Վլադիմիրի Գաբրիելյան (ռուս.՝ Арту́р Влади́мирович Габриеля́н, դեկտեմբերի 26, 1982(1982-12-26), Բաքու, Ադրբեջանական ԽՍՀ, ԽՍՀՄ), ռուսաստանցի հայ շախմատիստ, գրոսմայստեր (2009 թ.)։


== Կենսագրություն ==
Արթուր Գաբրիելյանը ծնվել է 1982 թվականին Բաքվում։ Մեկուկես տարի անց նրա ընտանիքը տեղափոխվել է Հայաստան, իսկ 1994 թվականին` Ռուսաստանի Դաշնության Ստավրոպոլի երկրամասի Գեորգիևսկ քաղաք։ Շախմատ խաղալ Արթուրը սկսել է դեռևս Հայաստանում, երբ 8 տարեկան էր, մանկական անվանի մարզիչ Առնոլդ Հակոբջանյանի ղեկավարությամբ։
Արթուրը բազմիցս դարձել է Ստավրոպոլի երկրամասի չեմպիոն։
Մոսկվայում նա ընդունվել է Ռուսաստանի ֆիզիկական կուլտուրայի և սպորտի պետական համալսարան և շուտով դարձել միջազգային վարպետ։ 2002 թվականին մտել է նոկաուտ համակարգով անցկացվող մայրաքաղաքի առաջնության եզրափակիչ փուլ, որտեղ զիջել է Վլադիմիր Մալախովին։ Համացանցային խոշոր «Դոս Էրմանոս» մրցաշարի եզրափակչի մասնակից է (2004 թ.)։ 2008 թվականի Մոսկվայի առաջնության բրոնզե մեդալակիր։ Բելգորոդի պետական համալսարանի ռեկտորի գավաթի խաղարկության հաղթող (2009 թ.)։
2009 թվականին լրացրել է գրոսմայստերի կոչմանն արժանանալու բոլոր անհրաժեշտ նորմաները։ Կոչումը ստացել է Հունաստանի Հալկիդիկի քաղաքում հոկտեմբերին կայացած ՖԻԴԵ-ի 80-րդ կոնգրեսում։
Ուսումն ավարտելուց հետո Արթուրը վերադարձել է Գեորգիևսկ, որտեղ բազմիցս դարձել է Հարավային և Հյուսիսկովկասյան դաշնային օկրուգների չեմպիոն։ Ռուսաստանի առաջնությունների բարձրագույն խմբի և երկրի թիմային առաջնությունների մասնակից է։ 2010 թվականին մասնակցել է Համահայկական խաղերին։ 2012 թվականին մտել է Ռուսաստանի գավաթի եզրափակիչ։
Արթուրը ծավալում է նաև մարզչական գործունեություն։ Նրա աշակերտներից են պատանիների Ռուսաստանի բազմակի չեմպիոն և մրցանանկակիր Սեմյոն Խանինը, միջազգային վարպետ Նադեժդա Խարմունովան, ՌԴ մանկական առաջնությունների բարձրագույն խմբի մրցաշարերի մշտական մասնակիցներ Ալեքսեյ Սորոկինը, Ալեքսեյ Իվլևը և Աննա Ուլանովսկայան։
Արթուր Գաբրիելյանը ժողովրդականացնում է շախմատը Ստավրոպոլի երկրամասում, մասնակցում տեղի ֆեդերացիայի աշխատանքներին, մրցաշարեր անցկացնում Գեորգիևսկում, գրում հոդվածներ շախմատի մասին։
Ամուսնացած է ՖԻԴԵ-ի վարպետ Աննա Կոստրիկովայի հետ։ Նրանք ունեն մեկ դուստր։


== Վարկանիշի փոփոխության գրաֆիկ ==


== Ծանոթագրություններ ==


== Աղբյուրներ ==
Արթուր Գաբրիելյանի կենսագրությունը Ռուսաստանի շախմատի ֆեդերացիայի կայքում


== Արտաքին հղումներ ==
Արթուր Գաբրիելյանի անձնական քարտը ՖԻԴԵ-ի կայքում (անգլ.)
Արթուր Գաբրիելյանի պարտիաները (անգլ.)
Արթուր Գաբրիելյանի անձնական քարտը 365chess.com կայքում
Բելայա Կրինիցա (այլ կիրառումներ)

Բելայա Կրինիցա, կարող է վերաբերել՝

Բելայա Կրինիցա - գյուղ, Ուկրաինայի Նիկոլաևի մարզի Բերեզնեգովատոեի շրջանում
Բելայա Կրինիցա - գյուղ, Ուկրաինայի Չեռնովցիի մարզի Գլիբոկայայի շրջանում
Բելայա Կրինիցա - քաղաքատիպ ավան, Ուկրաինայի Ժիտոմիրի մարզի Ռոդոմիշլինսկի շրջանում
Սեռնուր

Սեռնուր (ռուս.՝ Сернур, մարիներեն՝ Шернур), քաղաքատիպ ավան Ռուսաստանի Մարի Էլ հանրապետության Սեռնուրի շրջանի կազմում։
Բնակչությունը 2010 թվականին գրանցված տվյալներով կազմում էր 9059 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռազուրա

Ռազուրա (իտալերեն՝ Rasura) կոմունա Իտալիայում։ Գտնվում է Լոմբարդիա մարզի Սոնդրիո գավառում։
Բնակչությունը կազմում է 306 մարդ, խտությունը կազմում է 61 մարդ/կմ²։ Տարածքը գրավում է 5 կմ²։ Էլեկտրոնային փոստ՝ 23010, հեռախոսային կոդ՝ 0342։


== Ժողովրդագրություն ==
Բնակչության թվաքանակի փոփոխությունները.


== Տվյալներ ==
Հեռախոս՝ 0342 616006
Էլեկտրոնային փոստ՝ acrasura@provincia.so.it
Պաշտոնական կայք՝ http://www.rasura.com/


== Արտաքին հղումներ ==
Պաշտոնական կայք (իտալ.)
Ազգային ինստիտուտի վիճակագրություն(իտալ.)
ինստիտուտի վիճակագրություն (անգլ.)(չաշխատող հղում)


== Ծանոթագրություններ ==
Կարաբուզինո (գյուղ, Վոլոկոլամսկի շրջան)

Կարաբուզինո (ռուս.՝ Карабузино), գյուղ Ռուսաստանի Մոսկվայի մարզի Վոլոկոլամսկի շրջանի կազմում։
Բնակչությունը 2005 թվականին գրանցված տվյալներով կազմում էր 11 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)